Тарасова Татьяна Анатольевна

**Тарасова Татьяна Анатольевна** (13 февраль 1947 йыл) — фигуралы шыуыу буйынса СССР һәм Рәсәй тренеры. СССР-ҙың атҡаҙанған тренеры (1975), СССР-ҙың халыҡ-ара класлы спорт мастеры. Билдәле совет хоккейы тренеры Анатолий Тарасовтың ҡыҙы.

2004 йылға уның уҡыусылары Донъя һәм Европа чемпионтаттарында дөйөм алғанда 41 алтын миҙал, шулай уҡ дүрт мөмкинлектән өс дисциплинала ете алтын миҙал яулай:

* Ирина Роднина һәм Александр Зайцев (1976 һәм 1980 йылғы парҙар),
* Наталья Бестемьянова һәм Андрей Букин (бейеүҙәр — 1988 йыл),
* Марина Климова һәм Сергей Пономаренко (бейеүҙәр — 1992 йыл),
* Илья Кулик (ир-аттар — 1998 йыл),
* Оксана Грищук һәм Евгений Платов (бейеүҙәр — 1998 йыл),
* Алексей Ягудин (ир-аттар — 2002 йыл).

## Биографияһы

Татьяна Анатольевна Тарасова Мәскәүҙә СССР-ҙың билдәле хоккейсыһы һәм тренеры Тарасов Анатолий һәм Тарасова Нина Григорьевна ғаиләһендә тыуған. Өлкән апаһы — Галина, педагог.

Татьянаға биш йәш булғанда уны атаһы конькиҙа шыуырға өйрәтә.

Татьяна Тарасова һәм Георгий Проскурин пары менән бер аҙ ваҡыт Е. А. Чайковская күнекмәләр үткәрә. 1966 йылда Татьяна Тарасова менән Проскурин Георгий Бөтә донъя Универсиадаһында ҡатнаша. Тиҙҙән спорт карьераһын йәрәхәтләнеүе арҡаһында тамамларға мәжбүр була.

1967 йылда Тарасова тренерлыҡ эштәре һәм программалар ҡуйыу менән шөғөлләнә башлай. Ул йылдарҙағы уҡыусылары араһында:

Ирина Роднина, Александр Зайцев, Моисеева Ирина, Андрей Миненков, Алексей Йәһүҙиндың, Илья Кулик, Денис Те, Наталья Бестемьянова, Марина Климова, Ирина Романова, Игорь Ярошенко, Саша Коэн, Алиса Дрей, Джонни Вейр, Сидзука Аракава, Оксана Грищук, Барбара Фузар-Поль, Андрей Букин, Евгений Платова, Сергей Пономаренко, Мао Асада, Эван Лайсачек, Ирина Николаева һ. б була..

1974 йылда Физик культура институтына уҡырға инә, уны 1979 йылда уңышлы тамамлай.

1990 йылдар уртаһында «Бөтә йондоҙҙар» боҙ театры ойоштора, төркөмгә күп кенә билдәле совет фигуристары инә. Театр 14 йыл эшләй. Тарасова унда тренер, балетмейстер, һәм режиссёр булып сығыш яһай. Театрҙа ысын классик балет тамашалар ойошторола: «Ночь на Лысой горе», «Спящая красавица», «Золушка», «Аленький цветочек». Репертуарҙа шулай уҡ Тарасова ҡуйған «Русские на Бродвее» серияһы, билдәле «Вестсайдская история» бродвей спектакле, «Фантом в опере», «Кабаре», «Кордебалет», «Кошки» һәм башҡалар була

2001 йылда автобиографик «Красавица и чудовище» китабын сығара.

2005 йылда Тарасова Татьяна Рәсәйҙең фигуралы шыуыу буйынса федерацияның тренер-консультанты итеп тәғәйенләнә.

Беренсе каналдың бер нисә телевизион шоу жюри рәйесе («Йондоҙҙар боҙҙа» — 2006, «Боҙлоҡ осоро» — 2007 йылдан — 2009 йылға тиклем һәм 2012 йылдан, 2010 йылдан 2011 йылға тиклем «Боҙ һәм ялҡын»). 2018 йылдың 1 апреленән — «Боҙлоҡ осоро. Балалар» телевизион проектының жюри рәйесе

2008 йылдың 21 мартында Гётебергта донъя чемпионаты үткәреү көндәрендә Т. А. Тарасова Донъя фигуралы шыуыу даны залына и ндерелә.

Шул уҡ йылдың йәйендә Тарасова етәкслеге аҫтында 2008 йылда донъя чемпионкаһы япон ҡыҙы Мао Асада күнекмәләр ала башлай. Шул уҡ ваҡытта Асада Нагоялағы университет базаһында ла күнекмәләр ала һәм Татьяна Анатольевнаға Мәсекәүгә ваҡыт ваҡыты менән генә килә. Үҙ сиратында, Тарасова шулай уҡ ҡайһы саҡ Японияға спортсы янына бара һәм уның мөһим старттарында оҙатып йөрөй. 2010 йылдағы Олимпия уйындарынан һуң Мао донъя чемпионатында көмөш миҙал яулай һәм был хеҙмәттәшлек туҡтай.

2011 йылдың ҡышында Тарасова етәкселеге аҫтында боҙ сәхнәлә Шарль Перроның «Спящая красавица» әкиәте мотивтары буйынса спектакль ҡуйыла.

Тарасова Татьяна Анатольевна тренер булараҡ фигуралы шыуыу буйынса Ҡышҡы Олимпия уйындарында, донъя һәм Европа чемпионаттарында ҡатнаша. Йыш ҡына «Беренсе канал» һәм «Матч ТВ» телеканалында фигуралы шыуыу буйынса ярыштарға комментарийҙар бирә.

## Спорт ҡаҙаныштары
Георгий Проскурин менән парҙа:

## Сәйәси ҡараштары
2001 йылдың апрель айында яңы етәкселеккә ҡаршы сыҡҡан НТВ телекомпанияһының журналистар коллективын яҡлап сығыш яһай.

2012 йылдың ғинуарында Рәсәй Президентына кандидат Владимир Путиндың «Халыҡ штабы» ағзаһы була (Мәскәү буйынса). 2012 йылдың 4 февралендә Мәскәүҙең Поклонный тауында Владимир Путинды хуплап митинта сығыш яһай. 2012 йылдың 6 февралендә Рәсәй Президентына кандидаттың һәм ғәмәлдәге президент Владимир Путиндың ышаныслы кешеһе булып теркәлә. 2018 йылда президент һайлауҙарында Владимир Путиндың ышаныслы вәкиле булып тора.

Ниндәйҙер сәйәси партияның ағзаһы түгел.

## Шәхси тормошо
Өс тапҡыр никахта була, Тарасова Татьяна ирҙәре:

* Алексей Самойлов — актёр, СССР-ҙың халыҡ артисы Евгений Самойловтың улы. Никах ике йыл дауам нитә;
* Василий Хоменков (1947—1976) — спортсы-атлет, совет спортсыһы, тренеры Леонид Хоменковтың улы;
* Крайнев Владимир (1944—2011) — пианист, СССР-ҙың халыҡ артисы.

Никахтарынан балалары булмай.

## Маҡтаулы исемдәре һәм бүләктәре

III

* III дәрәжә «Ватан алдындағы хеҙмәттәре өсөн» (27 февраль 1998 йыл).
* IV дәрәжә «Ватан алдындағы хеҙмәттәре өсөн» (13 февраль 2017 йыл).
* Почёт ордены (13 февраль 2007 йыл).
* Хеҙмәт Ҡыҙыл Байраҡ ордены (15 июнь 1988 йыл).
* Хеҙмәт Ҡыҙыл Байраҡ ордены (9 апрель 1980 йыл).
* Халыҡтар Дуҫлығы ордены (22 май 1984 йыл).
* «Почёт Билдәһе» ордены (10 май 1976 йыл).
* «Хеҙмәт ветераны» миҙалы.
* Рәсәй Федерацияһы Президентының рәхмәт хаты (5 май 2003 йыл).
* СССР-ҙың атҡаҙанған тренеры (1975).
* РСФСР-ҙың атҡаҙанған тренеры (1972).
* СССР-ҙың халыҡ-ара класлы спорт мастеры.
* «Йыл рәсәйлеһе» милли премияһы лауреаты (2007).

## Иҫкәрмәләр

## Һылтанмалар
* Международный Объединенный Биографический Центр «Тарасова, Татьяна Анатольевна».
* Спортивная Россия. «Тарасова, Татьяна Анатольевна»
* «Школа злословия» с участием Татьяны Тарасовой